《送漆文甫尉分宜》
宋代·姚勉

吾兄梅花冰雪臞，胸中万卷行石渠。
同生丙子自兄行，才学推兄更有余。
月中折桂仍先余，兄骑快马余蟾蜍。
一行作尉贰邑，春台春风宜吹嘘。
阿瞒彩棒谨勿设，民命今皆辙中鱼。
合得官职听自除，觅荐莫作迎逢谀。
寒斋话别酌霜月，祝子但此霜月如。
欲留不可空揽袪，兄出我处从今疎。
兄出我处从今疎，有便但寄箴规书。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。